Benni McCarthy tydens haarsny beroofBenni McCarthy Foto: listas.20minutos.es Benni McCarthey, die voormalige Bafana Bafana-speler, het Dinsdag by ŉ haarsalon in Johannesburg onder gewapende rowers deurgeloop. Eyewitness News berig die voormalige sokkerspeler, wat pas van ŉ vlug uit Parys, Frankryk geland het, was in Melrose om sy hare te sny toe drie gewapende mans ingestap en hom beroof het. Soccer Laduma berig ŉ ooggetuie in die haarsalon het gesê die voorval het net na middagete plaasgevind. Percy Adams, McCarthy se bestuurder, het aan EWN gesê Benni se horlosie, oorbelle en trouring is gesteel. Na bewering is slegs Benni in die winkel geteiken. Die rowers het die ander klante ignoreer. Volgens Adams het die verdagtes die vuurwapen in McCarthy se gesig gedruk en vir hom gesê hy moet gou maak. Volgens KickOff het die drie in ŉ swart BMW gevlug. Geen skote is gevuur nie en niemand is beseer nie. Bron: News24